**Հավելված 29**

**Կազմված է 2023թ.**

**և բաղկացած է 7 թերթից**

 ՀԱՍՏԱՏՎԱԾ Է ՏՊԱԳՐՎԱԾ Է ԸՆԴԱՄԵՆԸ 2 ՕՐԻՆԱԿ

 ՕՐԻՆԱԿ 2

 ՀՀ ԱՐԱՐԱՏԻ ՄԱՐԶԻ ԳՐԱՆՑՎԱԾ Է

 ՄԱՍԻՍ ՀԱՄԱՅՆՔԻ ՀՀ ԱՐԴԱՐԱԴԱՏՈՒԹՅԱՆ

 ԱՎԱԳԱՆՈՒ 2023թ. -ի ՆԱԽԱՐԱՐՈՒԹՅԱՆ ԻՐԱՎԱԲԱՆԱԿԱՆ

 N ------------------ՈՐՈՇՄԱՄԲ ԱՆՁԱՆՑ ՊԵՏԱԿԱՆ ՌԵԳԻՍՏՐԻ

 ՀԱՄԱՅՆՔԻ ՂԵԿԱՎԱՐ ԿՈՂՄԻՑ 15.12.2006Թ.

 --------- Դ.ՀԱՄԲԱՐՁՈՒՄՅԱՆ ԳՐԱՆՑՄԱՆ ԹԻՎԸ 77.210.00922 << >> ՀՎՀՀ 03805299

 --------------- թ.գրանցված

 ԿԱՆՈՆԱԴՐՈՒԹՅԱՆ ԹԻՎ ---------------

 ՓՈՓՈԽՈՒԹՅՈՒՆԸ ԳՐԱՆՑՎԵԼ Է

 ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ

 ՌԵԳԻՍՏՐԻ ԿՈՂՄԻՑ

 << >>

<< ՀՀ ԱՐԱՐԱՏԻ ՄԱՐԶԻ ՄԱՍԻՍԻ ՀԱՄԱՅՆՔԱՅԻՆ

 ԿԵՆՏՐՈՆԱԿԱՆ ԳՐԱԴԱՐԱՆ>>

ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ

**ԿԱՆՈՆԱԴՐՈՒԹՅՈՒՆ**

( նոր խմբագրությամբ)

ՄԱՍԻՍ ՀԱՄԱՅՆՔ 2023թ.

 **I ԸՆԴՀԱՆՈՒՐ ԴՐՈՒՅԹՆԵՐ**

1․1 «ՀՀ Արարատի մարզի Մասիսի Համայնքային Կենտրոնական գրադարան» համայնքային ոչ առևտրային կազմակերպությունը (այսուհետ` հաստատություն) շահույթ ստանալու նպատակ չհետապնդող, իրավաբանական անձի կարգավիճակ ունեցող, մշակույթային և կրթադաստիարակչական ծրագրեր իրականացնող համայնքային ոչ առևտրային կազմակերպություն է:

1․2 Հաստատությունը ստեղծվել է ՀՀ Արարատի մարզի Մասիս քաղաքային համայնքի ավագանու 14.11.2006թ թիվ 05 որոշման համաձայն, ՀՀ Արարատի մարզի Մասիս քաղաքի «Կենտրոնական գրադարան» բյուջետային հիմնարկի /գրանցված պետ ռեգիստրում 13.03.1997թ, գրանցման թիվ 77.0087, վկայական N Բ003358/ կազմակերպման արդյունքում և հանդիսանում է նրա իրավահաջորդը:

Հաստատությունն իր գործունեության ընթացքում ղեկավարվում է Հայաստանի Հանրապետության Սահմանադրությամբ, Պետական ոչ առևտրային կազմակերպությունների մասին և Տեղական ինքնակառավարման մասին Հայաստանի Հանրապետության օրենքներով, §Գրադարանների և գրադարանային գործի մասին», այլ իրավական ակտերով և սույն կանոնադրությամբ (այսուհետ` կանոնադրություն):

1․3 Հաստատության գտնվելու վայրն է ՀՀ Արարատի մարզ Մասիս համայնք Ք․ Մասիս Դպրոցականների 1-ին նրբանցք, 27/5: Հաստատության հիմնադիրը Մասիս համայնքն է՝ ի դեմս համայնքի ավագանու, իսկ հիմնադրի կողմից, որպես համայնքային կազմակերպություն կառավարումն իրականացնող լիազորված համայնքային մարմին հանդիսանում է Մասիս համայնքի ղեկավարը որի ենթակայությանն է հանձնվում հաստատությունը։

**1․4** Հաստատությունը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Հաստատությունը կարող է իր անունից ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

**1․5** Հաստատության անվանումն է`

1. «ՀՀ Արարատի մարզի Մասիսի համայնքային Կենտրոնական գրադարան» համայնքային ոչ առևտրային կազմակերպություն.
2. «ՀՀ Արարատի մարզի Մասիսի համայնքային Կենտրոնական գրադարան» ՀՈԱԿ

3) «Центральная библиотека общины Масис Араратского региона РА» общинная некоммерческая организация.

4) «Центральная библиотека общины Масис Араратского региона РА» ОНКО .

5) «Central Library, Ararat Region, the RA» community noncommersial organization.

6) «Central Library, Masis City, Masis Community, Ararat Region, the RA» CHKO:

**1․6** Հաստատությունն ունի Հայաստանի Հանրապետության զինանշանի պատկերով և իր` հայերեն անվանմամբ կլոր կնիք, ձևաթղթեր, խորհրդանիշ և այլ անհատականացման միջոցներ:

 ա/ Հաստատությունն ունի ինքնուրույն հաշվեկշիռ և բանկային հաշիվ:

բ/ Հաստատությունն այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:

**1․9** Հաստատությունը կարող է ունենալ մասնաճյուղեր կամ ներկայացուցչություններ, որոնք ստեղծվում են հիմնադրի որոշմամբ և օրենքով սահմանված կարգով:

**1․8** Հաստատությունը Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա մշակույթային և կրթական հաստատությունների և կազմակերպությունների հետ:

**1․9** Հաստատությունում չեն թույլատրվում քաղաքական և կրոնական կազմակերպությունների ստեղծումն ու գործունեությունը:

##  II ՀԱՍՏԱՏՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿԸ

 **2․1** Հաստատության գործունեության առարկան և հիմնական նպատակներն են ՝

ա) Մշակույթային գործունեության իրականացում․

 բ ) Մասիս համայնքի բնակչության գրադարանային տեղեկատվական սպասարկում գիտության և մշակույթի լուսաբանում ու մասսայականացում, գիտատեխնիկական գիտելիքների տարածում, գեղագիտական դաստիարակության կրթական համակարգի գործունեության օժանդակում։

գ)Գրքեր և տպագիր նյութերի գրադարանային ֆոնդը կազմող այլ նյութերի արդյունավետ օգտագործում։Հաստատության գործունեությունը հիմնվում է ժողովրդավարության և մարդասիրության, հանրամատչելիության, ազգային ու համամարդկային արժեքների զուգորդման, անձի ազատ զարգացման, ինքնավարության և կրթության աշխարհիկ բնույթի սկզբունքների վրա:

դ) Հայ և համաշխարհային գրականության, պատմության, մշակույթի և այլ արժեքների տարածում և լուսաբանում, Մասիս համայնքի բնակչության քաղաքական, բարոյական, գեղագիտական դաստիարակություն, ազգային ինքնագիտակցության ու հայրենասիրության ձևավորում մասնագիտական որակի զարգացում, բնակչության ազատ ժամանակի կազմակերպում։

ե) Գրադարանային ֆոնդի պաշտպանվածության և անվտանգության ապահովում,

զ) Գրադարանային ֆոնդի համալրում, գնումների նվիրատվությունների և այլ միջոցներով

**2․2** Գրադարանային աշխատանքի նոր ձևերի ու մեթոդների մշակում, դրանց արմատավորում և տարածում, գրադարանային ֆոնդի համալրման և հարստացման, հաշվառման, մշակման, բաշխման, սպասարկման, գիտատեխնիկական համակարգի և գիտամեթոդական աշխատանքների կազմակերպում:

**2․3** Հաստատության հիմնական խնդիրներն են`

ա) Բավարարել ազգաբնակչությանը հոգևոր, հասարակական, գեղարվեստական, քաղաքական բնույթ կրող գրականությամբ։

**2․4** Հաստատությունը կարող է զբաղվել հիմնադրի կողմից սահմանված ձեռնարկատիրական գործունեության հետևյալ տեսակներով`

ա) լրացուցիչ մշակույթային ծրագրերի իրականացում,

բ) համակարգչային ծրագրերի և լեզուների ուսուցման կազմակերպում,

գ) հաստատությունը լիցենզավորման ենթակա գործունեության տեսակներով կարող է զբաղվել միայն լիցենզիայի հիման վրա:

դ) հաստատությունը մշակում է գործունեության իր ծրագրերը` հաշվի առնելով ընթերցողների պահանջները։

 Հաստատությունը գործում է ամբողջ տարվա ընթացքում:

 **III** ՀԱՍՏԱՏՈՒԹՅԱՆ ԿԱՌԱՎԱՐՈՒՄԸ

 **3․1** Հաստատության կառավարումն իրականացնում է հիմնադիրը, նրա լիազորած պետական մարմինը, գործադիր մարմինը` տնօրենը, որը պաշտոնի նշանակվում և պաշտոնից ազատվում է օրենքով սահմանված կարգով:

**3․2** Հաստատության հիմնադիրն ունի հաստատության գործունեությանը և կառավարմանը վերաբերող ցանկացած հարց վերջնական լուծելու իրավունք` բացառությամբ օրենքով նախատեսված դեպքերի:

 **3․3** Հաստատության հիմնադրի բացառիկ լիազորություններն են`

 ա) հաստատության հիմնադրումը.

բ) հաստատության գործունեության առարկայի և նպատակների, այդ թվում` նրա կողմից իրականացվող ձեռնարկատիրական գործունեության տեսակների սահմանումը.

գ) հաստատության կանոնադրության հաստատումը և դրանում փոփոխությունների կատարումը.

դ) հաստատության վերակազմակերպումը և լուծարումը.

ե) Հայաստանի Հանրապետության օրենսդրությամբ և սույն կանոնադրությամբ նախատեսված այլ հարցերի լուծումը:

**3․4** Լիազորված պետական մարմինը՝ համայնքի ղեկավարը իրականացնում է հաստատության ընդհանուր կառավարումը, ապահովում է նրա բնականոն գործունեությունը և պատասխանատվություն կրում դրանց չկատարման կամ ոչ պատշաճ կատարման համար:

**3․5** Լիազորված պետական մարմինը`

ա) հաստատության կանոնադրությամբ սահմանված կարգով իրականացնում է նրա կառավարման մարմինների ձևավորումը և նրանց լիազորությունների վաղաժամկետ դադարեցումը.

բ) վերահսկողություն է իրականացնում հաստատության գործունեության նկատմամբ.

գ) կասեցնում կամ ուժը կորցրած է ճանաչում հաստատության գործադիր մարմնի կամ կոլեգիալ կառավարման մարմնի` Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները.

դ) լսում է հաստատության գործունեության մասին հաշվետվություններ, քննում դրա գործունեության վերստուգման արդյունքները.

ե) վերահսկողություն է իրականացնում հաստատությանն ամրացված պետական սեփականության օգտագործման և պահպանության նկատմամբ.

զ) վերահսկողություն է իրականացնում հաստատության սեփականության պահպանության նկատմամբ, իսկ օրենքով, հիմնադրի որոշմամբ կամ հաստատության կանոնադրությամբ նախատեսված դեպքերում համաձայնություն է տալիս իր գույքի օտարման կամ վարձակալության հանձնման համար.

է) հաստատում է հաստատության տարեկան հաշվետվությունները և տարեկան հաշվեկշիռը (եթե հաստատությունը չունի կոլեգիալ կառավարման մարմին).

ը) իրականացնում է օրենքով, հիմնադրի որոշումներով և հաստատության կանոնադրությամբ նախատեսված այլ գործառույթներ.

թ) հաստատում է հաստատության տարեկան ծախսերի նախահաշիվը:

**3․6** Հաստատության տնօրենն իրականացնում է հաստատության ընթացիկ գործունեության ղեկավարումը: Տնօրենն օրենքներով, հիմնադրի ու լիազորված պետական մարմնի որոշումներով, սույն կանոնադրությամբ և իրեն վերապահված լիազորությունների սահմաններում ղեկավարում է հաստատության գործունեությունն ու կրում պատասխանատվություն օրենքների, այլ իրավական ակտերի, հիմնադրի կամ լիազորված պետական մարմնի որոշումների, սույն կանոնադրության և կնքված պայմանագրերի` պահանջները չկատարելու կամ ոչ պատշաճ կատարելու համար:

**3․7** Տնօրենը`

ա) առանց լիազորագրի հանդես է գալիս հաստատության անունից, ներկայացնում նրա շահերը և կնքում գործարքներ.

բ) Հայաստանի Հանրապետության օրենսդրությամբ, հիմնադրի և լիազորված պետական մարմնի որոշումներով ու սույն կանոնադրությամբ սահմանված կարգով տնօրինում է հաստատության գույքը, այդ թվում` ֆինանսական միջոցները.

գ) տալիս է հաստատության անունից հանդես գալու լիազորագրեր, այդ թվում` վերալիազորման իրավունքով լիազորագրեր.

դ) աշխատանքի նշանակում ու աշխատանքից ազատում է հաստատության աշխատողներին, նրանց նկատմամբ կիրառում խրախուսման միջոցներ և նշանակում կարգապահական տույժեր.

ե) բանկերում բացում է հաշվարկային հաշիվներ.

զ) կատարում է աշխատանքի բաշխում իր տեղակալների միջև.

է) սահմանում է հաստատության կառուցվածքն ու կառուցվածքային ստորաբաժանումների իրավասությունները.

ը) օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս պարտադիր կատարման համար ցուցումներ և վերահսկում դրանց կատարումը.

թ) վերահսկողություն է իրականացնում հաստատության աշխատողների կողմից իրենց աշխատանքային պարտականությունների կատարման նկատմամբ.

ժ) ապահովում է ներքին աշխատանքային կարգապահության կանոնների, աշխատանքի պաշտպանության և անվտանգության տեխնիկայի պահպանումը.

ի) կազմում է հաստատության հաստիքային ցուցակն ու ծախսերի նախահաշիվը և դրանք ներկայացնում կառավարման մարմնի հաստատմանը.

լ) իրականացնում է Հայաստանի Հանրապետության օրենսդրությանը չհակասող և հաստատության կառավարման մյուս մարմիններին չվերապահված այլ լիազորություններ:

**3․7** Տնօրենի բացակայության դեպքում, լիազորված մարմնի գրավոր որոշման (հրամանի) համաձայն, տնօրենի լիազորություններն իրականացնում է այլ անձ:

**3․8** Հաստատության տնօրենի տեղակալը`

ա) պատասխանատու է հաստատությունում աշխատանքային գործընթացի կազմակերպման համար․

բ) վերահսկողություն է իրականացնում աշխատանքի ընթացքի,

 գ) հաստատությունում կազմակերպում է մեթոդական աշխատանք,

դ) ընդհանրացնում և տարածում է լավագույն գրադարանավարների աշխատանքի դրական փորձը,

##  IV ՀԱՍՏԱՏՈՒԹՅԱՆ ՍԵՓԱԿԱՆՈՒԹՅՈՒՆԸ, ՆՐԱՆ ԱՄՐԱՑՎԱԾ ԳՈՒՅՔԸ ԵՎ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ

 Հաստատության սեփականությունը ձևավորվում է հաստատության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև հաստատության գործունեության ընթացքում արտադրված և ձեռք բերված գույքից:

1. Հաստատությունն իրավունք ունի օրենքին, հիմնադրի որոշումներին և (կամ) իր կանոնադրությանը համապատասխան իր հայեցողությամբ տիրապետելու, տնօրինելու և օգտագործելու սեփականության իրավունքով իրեն պատկանող գույքը:
2. Հիմնադիրը` սեփականության իրավունքով հաստատությանը պատկանող գույքի նկատմամբ չունի իրավունքներ` բացառությամբ հաստատության լուծարումից հետո մնացած գույքի:
3. Հաստատության սեփականության պահպանման հոգսը կրում է հաստատությունը:
4. Հաստատության սեփականության վրա կարող է բռնագանձում տարածվել միայն դատական կարգով:
5. Հիմնադիրն իրավունք ունի վերցնելու իր կողմից հաստատությանն ամրացված գույքը:
6. Հաստատությունն իրավունք չունի ամրացված գույքը կամ դրա նկատմամբ իր իրավունքներն օտարելու, գրավ դնելու, անհատույց օգտագործման հանձնելու։ Հաստատությունն իրավունք ունի իրեն ամրացված գույքը պետության անունից հանձնելու վարձակալության` համաձայն Հայաստանի Հանրապետության կառավարության 2020 թվականի հունիսի 4-ի N 914-Ն որոշման: Վարձակալության հանձնված գույքի վարձակալական վճարներից ստացված դրամական միջոցներն ուղղվում են համայնքային բյուջե: Հաստատությանն ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են:

# (39-րդ կետը խմբ. 21.01.21 N 73-Ն)

 Հայաստանի Հանրապետության ֆինանսների նախարարությունը հաստատությանն անհատույց օգտագործման իրավունքով ամրացված տարածքների վարձակալությունից մուտքագրված միջոցների 20 տոկոսը տվյալ բյուջետային տարվա վերջում, Հայաստանի Հանրապետության պետական բյուջեով նախատեսված, Հայաստանի Հանրապետության կառավարության պահուստային ֆոնդից լիազոր մարմնի ներկայացմամբ, որպես հաստատության իր կանոնադրական գործառույթների իրականացման համար լրացուցիչ հատկացում, տրամադրում է կազմակերպության կառավարումն իրականացնող լիազորված պետական մարմնին` համապատասխան հաստատությանը փոխանցելու համար:

# (39.1-ին կետը լրաց. 21.01.21 N 73-Ն)

1. Հաստատությունը Հայաստանի Հանրապետության օրենսդրությամբ սահմանված կարգով տնօրինում է իր ֆինանսական միջոցները:
2. Հաստատության ֆինանսական միջոցները գոյանում են Հայաստանի Հանրապետության պետական բյուջեով նախատեսված միջոցների հաշվին (պետության կարիքների համար ծառայությունների մատուցում, աշխատանքների կատարում, ապրանքների մատակարարում), Հայաստանի Հանրապետության օրենսդրությամբ չարգելված լրացուցիչ աղբյուրներից:
3. Հաստատության ֆինանսավորման լրացուցիչ աղբյուրներն են`

ա) Հայաստանի Հանրապետության կառավարության սահմանած կարգով վճարովի կրթադաստիարակչական ծառայությունների մատուցումից ստացված միջոցները.

բ) բարեգործական, նպատակային ներդրումները, Հայաստանի Հանրապետության և օտարերկրյա կազմակերպությունների ու քաղաքացիների նվիրատվությունները.

գ) Հայաստանի Հանրապետության օրենսդրությամբ չարգելված և հաստատության կանոնադրական խնդիրներին չհակասող գործունեությունից ստացված միջոցները:

1. Հաստատության գործունեության տարեկան ֆինանսական հաշվետվությունների հավաստիությունը կարող է ենթարկվել աուդիտի (վերստուգման)` լիազոր մարմնի կողմից ընտրված աուդիտորի կամ Հայաստանի Հանրապետության կառավարության ֆինանսական գործառույթ իրականացնող մարմնի կողմից:
2. Հաստատությունը շահույթը նպատակաուղղում է իր կանոնադրական խնդիրների իրականացմանը, նյութատեխնիկական բազայի ամրապնդմանը, աշխատողների սոցիալական հարցերի բարելավմանը:
3. Հաստատությունը հարկերը, տուրքերը և պարտադիր այլ վճարներ վճարում է շահույթ ստանալու նպատակ չհետապնդող (ոչ առևտրային) կազմակերպությունների համար նախատեսված կարգով ու չափով` «Պետական ոչ առևտրային կազմակերպությունների մասին» Հայաստանի Հանրապետության օրենքի 6-րդ հոդվածի 5-րդ կետին համապատասխան:

##  ՀԱՍՏԱՏՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ

1. Հաստատությունը վերակազմակերպվում և լուծարվում է Հայաստանի Հանրապետության օրենսդրության համաձայն:
2. Հաստատության լուծարման դեպքում հաստատության պարտատերերի պահանջների բավարարումից հետո մնացած գույքն ուղղվում է համայնքային բյուջե: